שחקני לוקומוטיב לפני משחק, אוקטובר 2009
**לוקומוטיב קובאן קרסנודאר** (ברוסית: **«Локомотив Кубань Краснодар»**) היא קבוצת כדורסל רוסית מהעיר קרסנודאר שבמחוז קרסנודאר, המתמודדת בליגה המאוחדת של VTB.

הקבוצה משתתפת באופן קבוע במפעלים האירופאים השונים. בין היתר הגיעה למספר משחקי גמר (יורוקאפ צ'לנג', גביע קוראץ', יורוצ'לנג' והליגה המאוחדת של VTB) ובעונת 2012/13 זכתה בגביע היורוקאפ לאחר ניצחון בגמר מול קבוצת בילבאו באסקט 64-75.

היסטוריה
--------

לוקומוטיב קובאן הוקמה ב-1946 בעיר מינרלני וודי. בשנת 2003 הקבוצה הוקמה מחדש והועברה לעיר רוסטוב על הדון. ב-22 ביולי 2009 במסיבת עיתונאים שערך מנכ"ל הקבוצה, אנדריי ודישצ'ב הוחלט על מעברה של קבוצת לוקומוטיב רוסטוב לקרסנודאר בשל בעיות מימון ותשתית שרשויות חבל קרסנודאר הסכימו לנסות לפתור. ב-3 באוגוסט 2009 המועדון הסיר רשמית את שמו הקודם והפך ללוקומוטיב קובאן.

לקראת סוף עונת 2009/2010, נחשפה פרשת שחיתות ענקית בכדורסל הרוסי, כאשר סרגיי צ'רנוב, יו"ר התאחדות הכדורסל הרוסית הוקלט כשהוא מבקש מהשופטים לסייע ללוקומוטיב קובאן לנצח את דינמו מוסקבה ברבע גמר פלייאוף הליגה הרוסית, בכל מקרה דינמו ניצחה והעפילה לחצי גמר הליגה, אולם הועלו קריאות ממספר מומחי ספורט רוסיים להשעות את הליגה. ביולי 2010 השערורייה הובילה להקמת ליגת הכדורסל המקצוענית.

בעונת 2012/2013 זכתה הקבוצה בגביע היורוקאפ בפעם הראשונה בתולדותיה תחת המאמן יבגני פשוטין, דבר שמהווה את הישג השיא שלה בזירה היבשתית. באותה עונה העפילה לראשונה לגמר פלייאוף הליגה המאוחדת של VTB, אך הפסידה לצסק״א וסיימה כסגנית האלופה. בעונת 2013/2014 השתתפה הקבוצה ביורוליג.

בעונת 2015/16, תחת הדרכתו של המאמן היווני, יורגוס ברצוקאס, הקבוצה העפילה לראשונה בתולדותיה לשלב הפיינל פור של היורוליג וסיימה במקום השלישי לאחר שגברה בתוצאה 75:85 על קוצ'ה לבוראל.

בעונת 2016/17 השיגה עליונות במסגרת היורוקאפ אך הודחה לבסוף בשלב חצי הגמר על ידי מאלגה הספרדית.

בעונת 2017/2018 הציגה כדורסל משכנע מאוד והתייצבה בראשות טבלת הליגה המאוחדת של VTB בעודה מעפילה לשלבי ההכרעה בטורנירים בהם השתתפה, לרבות זכייה בגביע הרוסי בכדורסל והעפלה לגמר היורוקאפ, עם הישג מרשים של מאזן נטול הפסדים עד למשחק הראשון של הגמר, שבו הקבוצה הפסידה לראשונה לדרושפאקה בתוצאה 81:78.

בעונת 2018/2019 הקבוצה החליפה שלושה מאמנים, אחרי האכזבה בפתיחת העונה פוטר אובראדוביץ' והוחלף על ידי עוזרו ולאדה יובאנוביץ'. לוקומוטיב שהייתה המועדפת לזכייה ביורוקאפ סיימה את העונה הסדירה עם מאזן 1–9. בליגה המאוחדת של VTB הייתה אחת המובילות בה. בטופ 16 של היורוקאפ לוקמוטיב הפסידה את המקום הראשון ואסוול ואף שהעפילה לפלייאוף איבדה את יתרון הבייתיות, כאשר ברבע הגמר היא הפסידה לאוניקס קאזאן. לאחר הכישלון הזה יובאנוביץ' פוטר ובמקומו מונה בוב דונוולד ג'וניור למאמן החדש. תחתיו לוקומוטיב סיימה רביעית והתמודדה נגד זניט, אך חרף יתרון הבייתיות זניט ניצחה אותה ולוקומוטיב סיימה את העונה הסדירה במקום החמישי.

בעונת 2019/2020 לא העפילה לטופ 16 של היורוקאפ, עם זאת בליגה המאוחדת של VTB החזיקה במאזן טוב יותר וסיימה במקום השלישי, אך העונה הופסקה בעקבות התפרצות נגיף הקורונה ברוסיה.

בעונת 2023, עלתה לגמר פלייאוף ליגת VTB אחרי שהדיחה את צסק״א מוסקבה, עם 3-4 בסדרת הטובה מ-7 משחקים. בכך העפילה בפעם השנייה בתולדותיה לגמר הליגה.

הישגים לפי עונה
---------------

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 

| עונה | פ | ליגה | מ | פלייאוף | הגביע הרוסי | מסגרות אירופאיות |
| --- | --- | --- | --- | --- | --- | --- |
| 2010/11 | 1 | הליגה המקצוענית | ‏3 | ‏4 | חצי גמר | 3 | יורוצ'לנג' | ‏גמר |
| 2011/12 | 1 | הליגה המקצוענית | ‏4 | ‏4 | – | 2 | יורוקאפ | רבע גמר |
| 2012/13 | 1 | הליגה המקצוענית | ‏4 | – | – | 2  | יורוקאפ | אלופה |
| 1 | ליגת VTB | שלב הבתים | גמר |
| ‏‏2013/14 | 1 | שלב הבתים | רבע גמר | ‏ גמר | 1 | יורוליג | טופ-16 |
| ‏‏2014/15 | 1 | ‏3 | חצי גמר | – | 2 | יורוקאפ | רבע גמר |
| ‏‏2015/16 | 1 | 5 | רבע גמר | – | 1 | יורוליג | פיינל פור: מקום 3 |
| ‏‏2016/17 | 1 | ‏4 | רבע גמר | 16 הגדולות | 2 | יורוקאפ | חצי גמר |
| ‏‏2017/18 | 1 | 3 | שמינית הגמר | מחזיקת הגביע | 2 | יורוקאפ | גמר |
| ‏‏2018/19 | 1 | ‏4 | רבע גמר | – | 2 | יורוקאפ | ‏רבע גמר |
| ‏‏2019/20 | 1 | ‏3 | העונה הופסקה בשל הקורונה | סיבוב א' | 2 | יורוקאפ | ‏רבע גמר |
| ‏‏2020/21 | 1 | ‏2 | חצי גמר | – | 2 | יורוקאפ | ‏רבע גמר |
|
| ‏‏2021/22 | 1 | 7 |  | – | 2 | יורוקאפ | ‏שמינית גמר |
|

**מקרא:**
     אלופה, מקום ראשון      סגנית, מקום שני, או העפלה לגמר טורניר      מקום שלישי      חצי גמר, או מקום רביעי      רבע גמר טורניר      העפלה לפלייאוף, 16 הטובות בטורניר

מגרש
----

הקבוצה אירחה בהיכל הספורט "אולימפ", המכיל 3,000 מקומות ישיבה עד 2011.

החל משנת 2011 היא מארחת בהיכל "באסקט הול" בקרסנודר, המכיל 7,500 מקומות ישיבה ואירח גם את הפיינל פור של הגביע הרוסי בכדורסל בעונת 2017/2018.

תארים והישגים
-------------

* **הליגה הרוסית**:
	+ חצי גמר: 2011, 2012
* **הגביע הרוסי**:
	+ זכייה (1): 2000, 2018
* **יורוקאפ**:
	+ זכייה (1): 2013
* **גביע מסילות הרכבת הרוסיות הבינלאומי**:
	+ זכייה (1): 2008
* **גביע קוראץ'**:
	+ גמר: 2002
* **יורוקאפ צ'לנג'**:
	+ גמר: 2005
* **יורוצ'לנג'**:
	+ גמר: 2011
* **הליגה המאוחדת של VTB**:
	+ גמר: 2013, 2023

שחקנים בולטים בעבר
------------------

* ארצות הבריתארצות הבריתג'רלד גרין
* ארצות הבריתארצות הבריתאנתוני רנדולף
* ארצות הבריתארצות הבריתמלקולם דילייני
* רוסיהרוסיהויקטור דובוביצקי
* רוסיהרוסיהניקיטה קורבאנוב
* רוסיהרוסיהניקיטה מורגונוב
* טורקיהטורקיהבוסניה והרצגובינהבוסניה והרצגובינהאסים פארס
* סלובניהסלובניהאלכסנדר צ'אפין
* אוסטרליהאוסטרליה סרביהסרביהאלכס מאריץ'
* ארצות הבריתארצות הברית מקדוניהמקדוניהריצ'רד הנדריקס

ראו גם
------

* קובאן קרסנודאר

קישורים חיצוניים
----------------

ויקישיתוף מדיה וקבצים בנושא **לוקומוטיב קובאן** בוויקישיתוף
* אתר האינטרנט הרשמי של לוקומוטיב קובאן
* לוקומוטיב קובאן, ברשת החברתית פייסבוק

* לוקומוטיב קובאן, ברשת החברתית אקס (טוויטר)

* לוקומוטיב קובאן, ברשת החברתית אינסטגרם

* לוקומוטיב קובאן, ברשת החברתית VK
* שי לוי, ‏פרשת שחיתות ברוסיה: יו"ר ההתאחדות התפטר, באתר ONE‏, 21 במאי 2010

הערות שוליים
------------

1. ↑  מערכת וואלה! ספורט‏, יורוליג: קובאן בפיינל פור אחרי 67:81 על ברצלונה במשחק החמישי, באתר וואלה!‏, 26 באפריל 2016
2. ↑  ברק חקלאי, הקרב על הקרמלין: צסק"א פוגשת את קובאן, באתר ynet, 12 במאי 2016

| הליגה המאוחדת של VTB |
| --- |
| הקבוצות בעונת 2023/2024 | רוסיהרוסיה אבטודור סראטוב • רוסיהרוסיה אוניקס קאזאן • רוסיהרוסיה אוראלמש • קזחסטןקזחסטן אסטנה • רוסיהרוסיה זניט סנקט פטרבורג • רוסיהרוסיה יניסיי קרסנויארסק • רוסיהרוסיה לוקומוטיב קובאן • רוסיהרוסיה ניז'ני נובגורוד • רוסיהרוסיה פארמה פרם • בלארוסבלארוס צמוקי מינסק • רוסיהרוסיה צסק"א מוסקבה • רוסיהרוסיה סמרה • רוסיהרוסיה MBA • רוסיהרוסיה רונה |
| שונות | **משחק האולסטאר** • **הסופר קאפ בכדורסל** • **ליגת הנוער** • **היכל התהילה** |

| הגביע הרוסי בכדורסל - זוכות |
| --- |
| 

|  |
| --- |
| צסק"א מוסקבה (4) • אוניקס קאזאן (3) • סמרה (2) • לוקומוטיב קובאן (2) • נובוסיבירסק (2) • פארמה פרם (2) •  קרסניה קריליה (2) • ניז'ני נובגורוד (1) • טמפ SUMZ UGMK (‏1) • ספרטק סנקט פטרבורג (1) • אורל גרייט (1) • חימקי (1) |

 |